Diari Oficial de la Generalitat Valenciana


Sumari del DOGV 5560, del 20-07-2007 (2007/7607)

Bases específiques per a la provisió en propietat d'una plaça d'arquitecte.
---------------------------------------------------------------------------

### Dades del document

Número de DOGV
:   5560

Data del DOGV
:   20-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/7607


Data del document
:   10-05-2007

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * concurs administratiu
    * administració local
    * professió de l'urbanisme

Bases específiques per a la provisió en propietat d'una plaça d'arquitecte. [2007/7607]  
L'Ajuntament de Carcaixent, per mitjà de Decret d'Alcaldia 1265/2007, de data 10 de maig de 2007, va aprovar les següents bases i convocatòria per a la provisió en propietat d'una plaça d'arquitecte:  
Bases específiques per a la provisió en propietat una plaça de d'arquitecte.  
Primera. Objecte de la convocatòria  
Denominació de la plaça: arquitecte  
Nombre de places convocades:   
Naturalesa: funcionari  
Grup: A  
Sistema selectiu: concurs   
Nivell de coneixement del valencià: mitjà  
Lloc vacant: cap de servei  
Segona. Requisits del personal aspirant  
Requisits generals establits en la base tercera de les bases generals municipals.  
Titulació exigida: Arquitecte Superior.  
Tercera. Presentació dels requisits i drets d'examen  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà a les oficines municipals.  
Documents a aportar: els indicats per a cada cas en la base cinquena de les bases generals municipals, més fotocòpia compulsada del certificat de coneixements del valencià (nivell mitjà), expedit per la Junta Qualificadora de Coneixements del Valencià o equivalent. En cas que no aporte este certificat, l'aspirant haurà de sotmetre's a la prova obligatòria i eliminatòria de coneixements del valencià que s'indica en la base huitena.  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 38 euros.  
Pagament: en l'entitat Ruralcaixa,.c/ Julián Ribera, 3, Carcaixent, compte: 3082 1265 03 2641374815  
S'hi farà constar el nom de l'interessat i la plaça a què es presenta.  
Quarta. Admissió d'aspirants  
El contingut d'esta base es regix pel que disposa la base sisena de les bases generals municipals i a més pel següent:  
La falta de justificació del pagament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà substitució del tràmit de presentació, en temps i forma, de l'imprés de sol·licitud d'acord amb el que s'ha indicat en la base tercera.  
Cinquena. Tribunals qualificadors  
El contingut d'esta base es regix pel que disposa la base setena de les bases generals municipals.  
Categoria del tribunal: primera.  
Sisena. Començament i desenvolupament de les proves  
El contingut d'esta base es regix pel que disposa la base huitena de les bases generals municipals.  
Setena. Sistema selectiu i qualificació dels exercicis  
El sistema selectiu serà el de concurs. La qualificació es regirà pel que disposa la base deu de les bases generals municipals, en tot el que no estiga establit en estes bases específiques.  
Huitena. Acreditació de coneixements del valencià. (De caràcter obligatori i eliminatori)  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements del València per al nivell mitjà.  
La prova es qualificarà com a apte o no apte. Els qui no aconseguisquen la qualificació d'apte, quedaran exclosos del procediment selectiu.  
Quedaran exempts de realitzar esta prova, i per tant, es consideren aptes, els que hagen aportat el certificat indicat en l'apartat Documents a aportar de la base tercera.  
Novena. Concurs  
La documentació presentada, acreditativa dels mèrits i experiència que al·leguen, serà valorada segons el següent  
Barem  
8.1. Serveis prestats: màxim 7 punts.  
Es valoraran, a raó de 0,45 punts per any complet o part proporcional en unitats mensuals, els serveis prestats a l'administració pública, com a arquitecte, ocupant la plaça en propietat, interinament o en comissió de serveis, o bé com a contractat laboral.  
8.2. Expedient acadèmic: màxim 1 punt.  
Es valorarà la possessió de titulacions acadèmiques, diferents de la d'arquitecte, una per nivell com a màxim, sempre que tinguen relació directa amb les tasques a desenvolupar, a judici del tribunal, d'acord amb el criteri següent:  
Doctorat en Arquitectura: 1,00 punt  
Llicenciat o titulat superior: 0,50 punts  
Diplomat o titulat mitjà: 0,25 punts  
8.3. Certificats de coneixement del valencià: màxim 0,25 punts.  
Es valorarà la possessió del certificat de coneixement del valencià, expedit per la Junta Qualificadora de Coneixements del Valencià, segons l'escala següent:  
Superior: 0,25 punts  
8.4. Experiència: màxim 6 punts.  
Es valorarà l'experiència professional, realitzant treballs que tinguen relació amb el lloc convocat, d'acord amb l'escala següent:  
8.4.1. Experiència en planejament general (màxim 2 punts):  
- PGOU o revisions: 0,50 punts/unitat  
- Modificacions i homologacions: 0,25 punts/unitat  
8.4.2. Experiència en planejament de desenvolupament i gestió (màxim 2 punts):  
- Plans parcials, de reforma interior, especials, programes d'actuació integrada o aïllada: 0,1 punts/unitat  
- Estudis de detall, reparcel·lacions, projectes d'urbanització: 0,05 punts/unitat  
8.4.3. Experiència en supervisió (màxim 2 punts):  
- Supervisió documents urbanístics: 0,06 punts/unitat  
8.5. Cursos: màxim 3 punts.  
Es valoraran fins a un màxim de 3 punts aquells cursos de formació i perfeccionament que tinguen relació amb les funcions a exercir, que hagen sigut organitzats o homologats per l'administració pública, universitats o col·legis professionals oficials, segons el criteri següent  
Cursos de duració igual o superior a 100 hores: 1 punt  
Cursos de 75 o més hores i menys de 100 hores: 0,80 punts  
Cursos de 50 o més hores i menys de 75 hores: 0,60 punts  
Cursos de 25 o més hores i menys de 50 hores: 0,50 punts  
Resta de cursos, jornades, seminaris, etc.: 0,10 punts.  
8.6. Entrevista: màxim 3 punts.  
Es realitzarà davant del tribunal qualificador, i es valoraran l'experiència, aptitud i idoneïtat dels aspirants en relació amb les funcions a realitzar; es puntuarà fins a un màxim de 3 punts.  
Deu. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposen les bases deu, onze, dotze, tretze i catorze de les generals municipals.  
Onze  
En tot el que no estiga establit en estes bases específiques, caldrà ajustar-se al que disposen les bases generals aprovades per Decret d'Alcaldia núm. 940/2000, de data 22 de maig de 2000, publicades en el Butlletí Oficial de la Província núm. 134 de 7 de juny de 2000 i en el Diari Oficial de la Comunitat Valenciana núm. 3.777 de 22 de juny de 2000, i si és el cas, al que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana (DOGV núm. 3477 de 20.04.1999).  
Dotze   
1. Contra les presents bases específiques podrà interposar-se, en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjudici de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Carcaixent, 10 de maig de 2007.- L'alcaldessa: Lola Botella Arbona. El secretari: Antonio Castillo Guerrero del Peñón.